**Pirmā attālinātā tradicionālās dziedāšanas konkursa**

 **„Te man tika, te dziedāju”**

**NOLIKUMS**

1. **Konkursa mērķis**

Celt godā tradicionālās dziedāšanas prasmes un teicējus- dzīvās tradīcijas nesējus, veicināt sabiedrības izpratni par tradicionālo dziedāšanu, stimulēt tās pārmantojamību un stiprināt lokālo un nacionālo identitāti.

1. **Konkursa dalībnieki**
	1. Ikviens interesents vecuma kategorijās 7- 12 gadi, 13 – 18 gadi, 19 -… gadi;
	2. Dalībnieki konkursā var piedalīties, uzstājoties paši vai ar konkursa norises laikā veiktu teicēja - tradicionālās dziedāšanas dzīvās tradīcijas nesēja dziesmu ierakstu.
2. **Dalībnieka uzdevumi**
	1. Izvēlēties tautasdziesmu par sekojušu tematiku: Jāņi, rotāšanas, gavilēšana, saule. Tekstu var virknēt tematikai atbilstoši pēc paša dziedātāja gaumes.
	2. Izveidot dziesmas „pasīti”, noskaidrojot tautasdziesmu avotus - vietu, teicēju (ja iespējams), pierakstīšanas gadu, pierakstītāju, nosaukumu.
	3. **Ja dalībnieks dzied pats:**
		1. iemācīties nodziedāt izvēlēto tautasdziesmu bez jebkāda pavadījuma solo. Izņēmums ir izvēlēta dziesma ar burdona balsi - šajā gadījumā drīkst tikt iesaistīts burdona vilcējs;
		2. nofilmēt savu dziedājumu, tā sākumā piesakot sevi un izstāstot dziesmas „pasītes” datus;
		3. līdz 2020. gada 29. jūnijam aizpildīt un nosūtīt pieteikuma anketu (atrodama šeit: <https://saite.lv/dziedi>), norādot tajā sava video Youtube vai failiem.lv saiti.
		4. pēc rēķina saņemšanas savā e - pastā veikt dalības maksas pārskaitījumu 15 eiro apmērā, rēķinā norādot dalībnieka vārdu, uzvārdu un rēķina numuru.
	4. **Ja tiek filmēts un konkursam pieteikts teicējs:**
		1. ar teicēja piekrišanu veikt tautasdziesmas videoierakstu, tā sākumā piesakot teicēju un dziesmas „pasītes” datus;
		2. līdz 2020. gada 29. jūnijam aizpildīt un nosūtīt pieteikuma anketu (atrodama šeit: <https://saite.lv/dziedi>), norādot tajā teicēja video Youtube vai failiem.lv saiti;
		3. teicējs konkursā piedalās bez dalības maksas;
3. **Video materiālu tehniskie norādījumi:**
	1. Nedrīkst izmantot skaņu pastiprinošas ierīces.
	2. Video filmēt horizontāli.
4. **Konkursa kritēriji**
	1. Attieksme pret tradīciju un tradicionālo dziedāšanu.
	2. Spēja paust „pasītes” saturu un pieteikumu par sevi vai teicēju.
	3. Dziedājums – stila izjūta, novada īpatnībām atbilstošas vokālās tehnikas, teksta savirknējums un satura atklāsme.
5. **Žūrija**

Latvijas Kultūras akadēmijas rektore, etnodziedātāja **Rūta Muktupāvela**

Etnomuzikologs, Latvijas Universitātes profesors **Valdis Muktupāvels**

Grupas „Auļi” mūziķis, skaņu ierakstu studijas „Lauska” producents **Kaspars Bārbals**

Jāzepa Vītola Latvijas Mūzikas akadēmijas Etnomuzikoloģijas nodaļas studente, tradicionālās mūzikas dziedātāja **Diāna Logina**

1. **Dalībnieka ieguvumi**
	1. Jauna pieredze un gandarījums par ieguldīto darbu.
	2. Tradicionālās mūzikas speciālistu ieteikumi.
	3. Žūrijas ieteiktie dalībnieki iegūst iespējas ierakstīt savu vai teicēja dziedājumu profesionālā skaņu ierakstu studijā „Lauska” un piedalīties tradicionālās mūzikas pasākumos, uz kuriem pēc konkursa aicinās tā organizatori.
	4. Visi tradicionālās dziedāšanas teicēji un to pieteicēji saņems speciālās balvas no Eiropas Parlamenta Kultūras komitejas viceprezidentes Daces Melbārdes.
2. **Konkursa organizatori**

Mūzikas pedagoģe, mūziķe, JVLMA Etnomuzikoloģijas nodaļas studente, vokālās studijas „Tev un man” vadītāja **Igeta Ozoliņa.**

Biedrība „**Austras biedrība”** un tās pārstāve **Inese Muižniece**.

**Informācija par konkursu**

[www.austrasbiedriba.lv](http://www.austrasbiedriba.lv)

E-pasta adrese jautājumiem: igeta.g@inbox.lv